Кукалі

Кукалі́ (трансліт.: Kukali, руск.: Куколи) — вёска ў Гродзенскім раёне Гродзенскай вобласці. Уваходзіць у склад Путрышкаўскага сельсавета. Да 16 сакавіка 1987 года вёска ўваходзіла ў склад Грандзіцкага сельсавета. Назва На думку В. Жучкевіча, у аснове назваў вёсак Куклі, Кукалеўка, Куклічы ляжыць назва расліны куколь. На думку М. Бірылы, прозвішчы Кукаль, Кукалеў, Кукалеўскі паходзяць ад слова куколь — рэлігійнае верхняе адзенне. У гэтым жа рэгіёне фіксавалася старое горадзенскае прозвішча Кукаль. Было старое прозвішча Кукаловіч з-пад Ашмянаў. У Перапісе войска ВКЛ 1528 г. згадваецца ашмянскі баярын "Миколаи Куколевич". Ёсць літоўскія прозвішчы Kukalis, Kūkalis, латышскае Kukals. Насельніцтва 1999 год — 43 чалавекі 2009 год — 27 чалавек Славутасць Стаянка і селішча перыяду каменнага веку, сярэднявечча і новага часу, на паўночнай ускраіне в. Кукалі — Гісторыка-культурная каштоўнасць Беларусі, шыфр 413В000192. Крыніцы Спасылкі На Вікісховішчы пакуль няма медыяфайлаў па тэме, але Вы можаце загрузіць іх